cyanic-selkie/wikianc huggingface dataset:
ZOTAC
Պատմություն
2016 թվականին Computex Taipei-ի ժամանակ ընկերությունը ցուցադրեց՝ The MAGNUS EN980-ը ։ Սա դարձավ առաջին մինի համակարգիչը, որը իր մեջ պարունակում էր Nvidia կողմից մշակված "VR ready", ինչպես նաև օժտված էր Nvidia GTX 980-ով և i5 պրոցեսսորով ։
2018 թվականին ընկերությունը ցուցադրեց իր GeForce 20 շարքի տեսաքարտերը, ինչպիսիք են՝ GeForce RTX 2080 Ti, GeForce RTX 2080 և GeForce RTX 2070 ։
Ծանոթագրություններ
Կատեգորիա:Համակարգիչ արտադրողներ Կատեգորիա:Սարքավորումներ Կատեգորիա:Ընկերություններ Կատեգորիա:Ընկերություններ այբբենական կարգով Կատեգորիա:Հոնկոնգի ընկերություններ Կատեգորիա:2006 հիմնադրված ընկերություններ Կատեգորիա:Էլեկտրոնիկա արտադրողներ
Եփրատ քոլեջ
Եփրատ քոլեջ, միսիոներական բարձրագույն ուսումնական հաստատություն։ Հիմնվել է 1878 թվականին, Խարբերդում (Արևմտյան Հայաստան), ամերիկացի միսիոներ Ք․ Տույլրի նախաձեռնությամբ։ Մինչև 1888 թվականը կոչվել է Արմենիա քոլեջ։ Դասավանդումը կատարվում էր ամերիկյան քոլեջների ծրագրով։ Ուսման տևողությունը 4 տարի էր։ Բացվել է 34 աշակերտով, ունեցել է գիշերօթիկ հարկաբաժիններ (տղաների և աղջիկների համար առանձին), երկսեռ վարժարաններ, մանկապարտեզ, հիվանդանոց, դեղատուն, արհեստանոցներ, դահլիճ, գրադարան (80000 գիրք), բուսաբանական, երկրաբանական ն կենդանաբանական թանգարաններ, բնագիտական լաբորատորիա, սեյսմիկ կայան, Եփրատ կոլեջի շենքը տպարան (հիմնադրված 1889 թվականին)։ Հրատարակել է «Եփրատ» հանդեսը։ Ուսուցիչները հայեր Էին։ Դասավանդվում էր հայոց լեզու (գրաբար, աշխարհաբար), թուրքերեն, անգլերեն, մաթեմատիկա, ընդհանուր պատմություն, օսմանյան պատմություն, տրամաբանություն, հոգեբանություն, փիլիսոփայության, գծագրություն, երաժշտություն և մարմնամարզություն։ 1904-1905 թվականներին ուսանողների թիվը հասել է 934-ի։ 1880—1915 թվականը տվել է 600 շրջանավարտ։ Փակվել է 1915 թվականին՝ հայերի Խարբերդից տեղահանվելու պատճառով։
Կատեգորիա:Արևմտյան Հայաստանի կրթօջախներ Կատեգորիա:Նոր շրջանի հայկական դպրոցներ
Նովոակբուլատովո
Նովոակբուլատովո (Новоакбулатово, Яңы Аҡбулат), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 537 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միշկինսկի շրջանի բնակավայրեր
Իմմակուլե Իլիբագիզա
Իմմակուլե Իլիբագիզա (Immaculée Ilibagiza, ), ռուանդա-ամերիկացի գրող և մոտիվացիոն խոսնակ։
Նրա առաջին գիրքը «Մնացել է պատմելու. Աստծո հայտնագործումը Ռուանդայի հոլոքոստում» (Left to Tell: Discovering God Amidst the Rwandan Holocaust, 2006 թվական) ինքնակենսագրական աշխատանքն է, որտեղ մանրամասն ներկայացվում է, թե ինչպես է նա ողջ մնացել Ռուանդայի ցեղասպանության ժամանակ։ Նա ելույթ է ունեցել Ուեյն Դայերի PBS-ի ծրագրերից մեկում, ինչպես նաև 2006 թվականի դեկտեմբերի 3-ին «60 րոպե» հեռուստաշոուի հատվածում (որը կրկին ցուցադրվել է 2007 թվականի հուլիսի 1-ին)։
Կյանք և ստեղծագործություն
Իր առաջին գրքում Իմմակուլի Իլիբագիզան նկարագրում է իր փորձը Ռուանդայի ցեղասպանության ժամանակ։ Նա 91 օր յոթ այլ կանանց հետ ապրել է մի փոքր բաղնիքում, որն ուներ 0,91 մետրը 1,2 մետրի վրա)։ Լողասենյակը թաքնված է եղել հովիվ հութուի տան պահարանի հետևում։ Ցեղասպանության ժամանակ Իլիբագիզայի ընտանիքի մեծ մասը (մայրը, հայրը և նրա երկու եղբայրները՝ Դամասկենը և Վիաննեյը) սպանվել են ինտերհամվեից հութու զինյալների կողմից։ Բացի նրանից, ընտանիքի միակ փրկվածը եղել է նրա եղբայր Էմեբլը, որը սովորել է երկրի սահմաններից դուրս (Սենեգալում)։ Իլիբագիզան պատմում է, թե ինչպես է կաթոլիկ հավատքը օգնել նրան անցնել փորձությունների միջով և նկարագրում է իր ներումը և կարեկցանքը իր ընտանիքի մարդասպանների հանդեպ։
Իլիբագիզայի երկրորդ գիրքը՝ «Առաջնորդվելով հավատով. բարձրանալով Ռուանդայի հոլոքոստի մոխիրներից» (Led by Faith: Rising from the ashes of the Rwandan Holocaust, 2008), շարունակվում է այն տեղից, որտեղ նա կանգ է առել նախորդում։ Նա պատմում է իր վերապրած ցեղասպանությունից փրկվելուց անմիջապես հետո իր ապրելու պատմությունը։ Այն նկարագրում է, թե ինչպես է իրեն օգնել հավատքն առ Աստված, երբ նա կրկին փորձում էր գտնել իր տեղը աշխարհում, և ինչպես էր նա փնտրում և աջակցում մյուս որբերին։ Ի վերջո, նա գտնում է անվտանգ ապաստան Միացյալ Նահանգներում։
2006 թվականին նրա պատմության մասին «Օսկար» մրցանակի առաջադրված վավերագրողներ Փիթեր Լեդոնը և Սթիվ Կալաֆերը թողարկել են «Իմմակուլեի օրագիրը» (The Diary of Immaculée) կարճամետրաժ վավերագրական ֆիլմը ։
Իլիբագիզան աշխարհում հանդես է գալիս դասախոսություններով և 2007 թվականին արժանացել է Մահաթմա Գանդիի հաշտության և խաղաղության մրցանակի։ 2012 թվականին նա եղել է խոսնակ Լիպսկոմբ համալսարանի քրիստոնյա գիտնականների կոնֆերանսում։
2013 թվականին Իլիբագիզան դարձել է ԱՄՆ-ի նատուրալիզացված քաղաքացի ։ Նա սովորել է էլեկտրատեխնիկա և մեքենաշինություն Ռուանդայի ազգային համալսարանում և ստացել է պատվավոր դոկտորի աստիճան Նոթր Դամի համալսարանում 2007 թվականին և Սենտ Ջոնսի համալսարանում 2008 թվականին ։
Արտաքին հղումներ
Կատեգորիա:Ցեղասպանությունից փրկվածներ Կատեգորիա:21-րդ դարի ամերիկացի կին գրողներ Կատեգորիա:21-րդ դարի գրողներ Կատեգորիա:20-րդ դարի ամերիկացի կանայք Կատեգորիա:21-րդ դարի կին գրողներ
Ստրուկովո (այլ կիրառումներ)
Ստրուկովո, կարող է վերաբերել՝
Նաթանիել Քոուլման
Նաթանիել Քոուլման (Nathaniel Coleman, ), ամերիկացի մարզիկ, որը հանդես է գալիս մարզական ժայռամագլցում մարզաձևում, Օլիմպիական խաղերի արծաթե մեդալակիր։ Մասնագիտացել է բոուլդերինգ մարզաձևում։
Կենսագրություն
Նաթանիել Քոուլմանը ծնվել է 1997 թվականի հունվարի 1-ին ։
Ընդունվել է Յուտայի համալսարան և ուսումնասիրել համակարգչային գիտությունները, սակայն երկու կիսամյակ անց ստիպված է եղել դադարեցնել ուսումը, քանի որ անհրաժեշտ է եղել ամբողջ ժամանակը տրամադրել ժայռամագլցմամբ զբաղվելուն ։
Քոուլմանը դարձել է առաջին ամերիկացի ալպինիստը, որը Տոկիոյի Օլիմպիական խաղերի որակավորումն է ստացել այն բանից հետո, երբ անցել է Թուլուզում 2020 թվականի խաղերի որակավորման մրցաշարի բազմամարտի եզրափակիչ, որն անցկացվել է 2019 թվականի նոյեմբեր-դեկտեմբերին ։ 2020 թվականի հունիսի 17-ին Քոուլմանը նվաճել է The Grand Illusion-ը (8C + / V16) Յուտա նահանգի Լիթլ-Քոթոնվուդ կանյոնում ։
2016-2018 թվականներին Քոուլմանը բոուլդերինգ մարզաձևում երեք անգամ անընդմեջ նվաճել է ժայռամագլցման ԱՄՆ-ի բաց ազգային առաջնությունը, իսկ 2019 թվականին զբաղեցրել է երկրորդ տեղը ։ Նա երկրորդ տեղն է զբաղեցրել նաև Combined Invitational 2019-ում։ Քոուլմանը նվաճել է 2020 թվականի ժայռամագլցման ԱՄՆ-ի Բաց ազգային առաջնությունը բոուլդերինգի մրցաձևում, ինչպես նաև չորրորդ տեղն է զբաղեցրել ժայռամագլցման աշխարհի գավաթ 2015 թվականի բոուլդերինգի հաշվարկում՝ արծաթե մեդալներ նվաճելով Տորոնտոյի և Վեյլայի էտապներում ։
Տասնչորս տարեկանում Քոուլմանը չորրորդ տեղն է զբաղեցրել Կոլորադոյի բոուլդերինգի երիտասարդների առաջնությունում.
Տոկիոյի Օլիմպիական խաղերի որակավորման փուլում զբաղեցրել է 8-րդ տեղը և դուրս եկել եզրափակիչ այն բանից հետո, երբ 10-րդն է դարձել արագությամբ մագլցման մրցումներում (6.51 վ), 11-րդը բոուլդերինգում (1 թոփ և 3 գոտի) և հինգերորդը խոչընդոտներով մագլցման մրցումներում (39 կառչում) ։ Նվաճելով 6-րդ տեղը՝ նա 5-րդ տեղի համար մրցավազքում զիջել է իր հայրենակից Քոլին Դաֆիին , իսկ բոուլդերինգում դարձել է միակը, որը նվաճել է երեք մրցուղիների երկու գագաթները և հաղթել մարզաձևում ։ Դժվարությամբ մագլցելու մրցումներում   ամերիկացին միայն 5-րդ տեղն է զբաղեցրել, սակայն այդ արդյունքը նրան բավականացրել է արծաթե մեդալ նվաճելու համար։ Քոուլմանի հավաքել է 30 միավոր, իսկ չեմպիոն Ալբերտո Խինես Լոպեսը՝ 28  :
Ծանոթագրություններ
Կատեգորիա:Յուտայի համալսարանի շրջանավարտներ Կատեգորիա:21-րդ դարի ամերիկացիներ Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատրին Շան
Կատրին Շան (ֆրանսերեն՝ Catherine Shan, ծնյալ Կատրին Ն՛Դիայե (Catherine N'Diaye), ), գրող, սցենարիստ, ժուռնալիստ, կինոռեժիսոր։ Հայրը սենեգալցի էր, մայրը՝ ֆրանսուհի։ Մանկությունն ու պատանեկությունն անց է կացրել Աֆրիկայում։ Երկար տարիներ ապրել է Ֆրանսիայում։ 1975-ից մինչև 1981 թվականը եղել է ֆրանսիական բարձրագույն ուսումնական հաստատություններից մեկի պրոֆեսոր, 1982-1983 թվականներին աշխատել է ՅՈՒՆԵՍԿՕ-ի գլխավոր տնօրենի գրասենյակում, ապա, որպես ժուռնալիստ, Jeune Afrique («Երիտասարդ Աֆրիկա») խմբի կազմում աշխատակցել է Géo ամսագրին, նիդերլանդական ռադիոյին։ Հանդես է եկել նաև որպես ազատ ժուռնալիստ։ Բացի այդ, մի շարք կինոսցենարներ է գրել, դրսևորելով նաև բեմադրիչի ձիրք՝ նկարահանել է մի քանի ֆիլմ ։
Ծանոթագրություններ
Կատեգորիա:Ֆրանսիացի սցենարիստներ Կատեգորիա:Ֆրանսիացի կինոռեժիսորներ Կատեգորիա:Ֆրանսիացի գրողներ Կատեգորիա:Ֆրանսիացի լրագրողներ
Դանակ (հանդ)
Դանակ, հանդ Հայաստանի Տավուշի լեռնահամակարգում, Խնձորուտ գետի ձախափնյակում, Արծվաբերդ գյուղից 9,5 կմ հարավ-արևմուտք։
Գրականություն
Կատեգորիա:Տավուշի մարզի աշխարհագրություն
Վալիտովո (այլ կիրառումներ)
Վալիտովո, կարող է վերաբերել՝
Welcome to Paradise
«Welcome to Paradise» (Բարի գալուստ դրախտ), ամերիկյան Green Day փանկ-ռոք խմբի երգն է իրենց երրորդ Dookie ալբոմից։ Առանձին սինգլով թողարկվել է 1994 թ. հոկտեմբերի 4-ին։ Երգի հեղինակն է Բիլլի Ջո Արմսթրոնգը   ։
Ծանոթագրություններ
Կատեգորիա:1994 սինգլներ Կատեգորիա:Green Day երգեր
Մարի Ժորժ Բյուֆե
Մարի Ժորժ Բյուֆե (ազգանունը ծննդյան ժամանակ` Կոզելեկ) (Marie-George Buffet (Kosellek), ), Ֆրանսիացի պետական և քաղաքական գործիչ։ 1969 թվականից Ֆրանսիայի կոմկուսի առաջնորդ (ազգային քարտուղար) և անդամ  (2001-2010): 2002 թվականից Ֆրանսիայի Ազգային ժողովի պատգամավոր։ Ֆրանսիայի երիտասարդության և սպորտի նախարար (1997-2002)։ 2007 թվականի նախագահական ընտրությունների մասնակից, որտեղ առաջին փուլում նա ստացել է 707,2 հազար ձայն և այդպիսով զբաղեցրել 7-րդ տեղը։
Կենսագրություն
Ծնվել է 1949 թվականի մայիսի 7-ին Սո կոմունայում (Իլ դը Ֆրանս երկրամասում)։
Պատմության և աշխարհագրության ուսումնասիրությունից հետո աշխատել Է Լե Պլեսի Ռոբինսոն քաղաքում։ 1969 թվականին անդամակցել է ֆրանսիական Կոմկուսին։ 1984 թվականից անդամակցում է ՖԿԿ Կենտկոմին, 1994 թվականից Քաղբյուրոյի անդամ է, իսկ 1997 թվականին անդամակցում է կուսակցության ազգային քարտուղարությանը։
1997-2002 թվականներին զբաղեցրել է Ֆրանսիայի երիտասարդության եւ սպորտի նախարարի պաշտոնը սոցիալիստ Լիոնել Ժոսպենի կառավարությունում։ Այդ պաշտոնում պատասխանատու էր դոպինգի դեմ պայքարի համար և ստեղծեց նոր խորհրդատվական մարմին՝ Երիտասարդության հարցերով ազգային խորհուրդ։
2001 թվականին զբաղեցրել է ՖԿԿ ազգային քարտուղարի պաշտոնը, բայց փաստացի կուսակցությունը գլխավորել է տանդեմը (Բյուֆե-Ռոբեր Յու)։ 2002 թվականի նախագահական ընտրություններում Ռոբեր Յուի անհաջողությունից հետո Բյուֆեն դարձել է կուսակցության միանձնյա նախագահը։ 2002 թվականին Ազգային ժողովի պատգամավոր է ընտրվել Սեն-Սեն-Դենի դեպարտամենտից։ 2004 թվականին գլխավորել է Կոմկուսի ցուցակը հայրենի Իլ դը Ֆրանսում կայացած տարածաշրջանային ընտրություններում։ 2005 թվականին կուսակցության հետ միասին դեմ էր ԵՄ սահմանադրության ընդունմանը։
Որպես կուսակցության առաջնորդ հանդես է եկել ի պաշտպանություն Աշխատավորների շահերի, աշխատանքային դասի համար անվճար բնակարան տրամադրելու օգտին՝ արդյունաբերական ապրանքների գների բարձրացման հաշվին։ Պաշտպանում է ֆեմինիզմը։
2006 թվականին 2007 թվականի նախագահական ընտրությունների շրջանակներում մասնակցել է հակալիբերալ թևի հանրահավաքին՝ Կոմկուսի և այլ ձախ արմատական շարժումների հաշտեցման և նախագահի պաշտոնի համար միասնական թեկնածու առաջադրելու նպատակով։ Սակայն ՖԿԿ-ն չի համաձայնել որևէ այլ թեկնածուի, բացի բուն Բյուֆեից։ Չնայած Բյուֆեին հանրահավաքի մասնակիցների մեծամասնության աջակցությանը, մյուս կուսակցություններն ու կազմակերպությունները հրաժարվել են նրան ճանաչել ձախ թևի միանձնյա թեկնածու։ Արդյունքում, նա ստիպված է եղել մրցակցել կոմունիստական շարժման (հեղափոխական կոմունիստական լիգա, չորրորդ ինտերնացիոնալի բաժին) խոշորագույն տրոցկիստական միտում ներկայացնող Օլիվյե Բենզանսոյի հետ, ով զգալիորեն ավելի մեծ հաջողության է հասել (1,5 մլն ձայն), քան Բյուֆեն (707,2 հազար ձայն)։ Բացի այդ, նրա մրցակիցներն էին ձախ արմատական շարժման այլ ներկայացուցիչներ՝ Ժոզե Բովեն և Արլեթ Լագիյեն, սակայն նրանք ցույց տվեցին վատագույն արդյունքը։
2007 թվականին ընտրությունների հետ կապված թողել է նախագահի պաշտոնը ։ Կուսակցությունում ստեղծվել է տնօրինության կազմ՝ Բրիջի Դիանան, Ժան-Ֆրանսուա Գաուն, Ժոել Գրեյդերը, Միշել Լորան, Ժան-Լուի Լեմոինը։ Սակայն 2009 թվականին Բյուֆեն կրկին դարձել է միանձնյա առաջատար։
2009 թվականին դատապարտել է Բենեդիկտոս XVI-ի ելույթը պահպանակների և ՁԻԱՀ-ի դեմ պայքարում վերջիններիս դերի վերաբերյալ, որոնք մեծ արձագանք են գտել Ֆրանսիայում ։
Կուսակցության XXXV համագումարում (2010 թվականի հունիսի 18-20) Ազգային քարտուղարի պաշտոնը թողել է Պիեռ Լորանի օգտին ։
Ծանոթագրություններ
Կատեգորիա:Ֆրանսիայի կին քաղաքական գործիչներ Կատեգորիա:Ֆրանսիայի կոմունիստներ Կատեգորիա:Ֆրանսիայի նախարարներ Կատեգորիա:Ֆրանսիացի ֆեմինիստներ Կատեգորիա:Ֆրանսիացի պետական գործիչներ
Նովոսելիցա (քաղաք, Ուկրաինա)
Նովոսելիցա (Новоселиця), քաղաք Ուկրաինայի Չեռնովցիի մարզի Նովոսելիցայի շրջանում, շրջկենտրոն։
2007 թվականի տվյալներով Նովոսելիցա քաղաքում բնակվում էր 8 166 մարդ։ Բնակավայրը զբաղեցնում է 6,47 կմ²։
Արտաքին հղումներ
Կատեգորիա:Ուկրաինայի Չեռնովցիի մարզի Նովոսելիցայի շրջանի բնակավայրեր Կատեգորիա:Ուկրաինայի քաղաքներ
Թագուհի Ղազարյան
Թագուհի Արարատի Ղազարյան, հայ գրականագետ, քաղաքական գործիչ, ՀՀ ԱԺ 7-րդ գումարման պատգամավոր։
Կենսագրություն
2013 թվականին ավարտել է Երեւանի պետական համալսարանի հայ բանասիրության ֆակուլտետը, իսկ 2015 թվականին նույն ֆակուլտետի մագիստրատուրան։ Այժմ սովորում է նույն ֆակուլտետի հայ նորագույն գրականության ամբիոնի ասպիրանտուրայում։
2013-2015 թվականներին եղել է մի շարք մարզական կայքերի լրագրող և թարգմանիչ, 2014-2015 թվականներին զբոսաշրջային կազմակերպության էքսկուրսավար, 2016-2018 թվականներին՝ «Birthright Armenia» կազմակերպության հայոց լեզվի ուսուցիչ՝ անգլախոս և ռուսախոս ուսանողների համար։ 2016 թվականից համագործակցում է «Դարակ» հրատարակչության հետ։ 2017-2018 թվականներին եղել է Եղիշե Չարենցի տուն-թանգարանի գիտաշխատող, ցուցադրությունների և հանրահռչակման բաժնի վարիչ, 2018 թվականի օգոստոս-նոյեմբերին՝ ՀՀ վարչապետի աշխատակազմի հանրային կապերի և տեղեկատվության ՊՈԱԿ-ի հետազոտող։ 2018 թվականից ՀՀ մշակույթի նախարարությանը կից գրականության հանրահռչակման ոլորտի մասնագիտական խորհրդի անդամ է։ 2018 թ. դեկտեմբերի 9-ին ԱԺ պատգամավոր է ընտրվել «Իմ քայլը» կուսակցությունների դաշինքի համապետական ընտրական ցուցակով։
Գիտական մի շարք հոդվածների, գրական հրապարակումների հեղինակ է ։
«Մերժիր Սերժին» նախաձեռնության անդամ ։
Արտաքին հղումներ
Կատեգորիա:ՀՀ ԱԺ 7-րդ գումարման պատգամավորներ Կատեգորիա:ՀՀ ԱԺ 8-րդ գումարման պատգամավորներ Կատեգորիա:Հայ գրականագետներ Կատեգորիա:Հայ խմբագիրներ Կատեգորիա:Հայ բանասերներ Կատեգորիա:Հայ քաղաքական գործիչներ Կատեգորիա:Քաղաքացիական պայմանագիր կուսակցության անդամներ
Վաչկովո (այլ կիրառումներ)
Վաչկովո, կարող է վերաբերել՝
Սաղմկա
Սաղմկա, գյուղ Արևմտյան Հայաստանում, Խարբերդի վիլայեթի Արաբկիրի գավառակում ։ Գտնվում էր Եփրատի աջափնյա փոսորակում։
Անվան ստուգաբանություն
Ըստ ավանդության Արաբկիրի գավառակի Ս. Սարգիս վանքի մոտ մի քաղաք է եղել, որի կործանումից հետո նրա ողջ մնացած բնակիչները բանկություն են հաստատել Սաղմկայի տեղում։ Բնակավայրի անվանումը ծագում է «սաղ մը կա՞» արտահայտությունից, որը նշանակում է՝ ողջ մարդ կա՞:
Պատմություն
1895 թվականին գյուղը ենթարկվել է կոտորածի, իսկ կենդանի մնացածները բռնի մուսուլմանացվել են։
Բնակչություն
XIX դարի վերջին ուներ 30-35 տուն հայ բնակիչ։
Տնտեսություն
Բնակչության հիմնական զբաղմունքը անասնապահությունն ու հացահատիկի մշակությունն էր։
Պատմամշակութային կառույցներ
Սաղմկան ուներ նոր ժամանակներում կառուցած քարակերտ եկեղեցի։
Կրթություն
Եկեղեցուն կից գործում էր վարժարան ։
Ծանոթագրություններ
Կատեգորիա:Արևմտյան Հայաստանի գյուղեր
(7553) Բույե
(7553) Բույե (Buie), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 30-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,390197 ա. մ., առավելագույնը մոտենում է 2,0369 ա. մ. հեռավորության վրա և հեռանում 2,7435 ա. մ. ։ Արեգակի շուրջ մեկ ամբողջական պտույտ է կատարում 1349,74 երկրային օրվա ընթացքում, իր ուղեծրով շարժվելով միջինում 0,266719 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,28° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Շիմե Վրսալկո
Շիմե Վրսալկո (Šime Vrsaljko, ), խորվաթ պրոֆեսիոնալ ֆուտբոլիստ։ Ներկայումս հանդես է գալիս Ատլետիկո Մադրիդի և Խորվաթիայի ազգային հավաքականի կազմում։ Խաղում է աջ պաշտպանի դիրքում ։
Դինամո Զագրեբ
Վրսալկոն Դինամո Զագրեբի ակադեմիայի սան է։ 2009 թվականին տեղափոխվել ակումբի առաջին թիմ, ինչից հետո վարձավճարով միացել է Լոկոմոտիվային։ Իր պրոֆեսիոնալ դեբյուտը նշեց 2009 թվականի հուլիսի 26-ին՝ Ռիեկայի դեմ խաղում ։
Ջենոա
2013 թվականի հուլիսի 12-ին Վրսալկոն տեղափոխվեց Ջենոա 4․6 միլիոն եվրոյի դիմաց ։ Իր դեբյուտը նշեց 2013 թվականի օգոստոսի 17-ին՝ Իտալիայի գավաթի Սպեցիայի դեմ խաղում ։ Իտալիայի առաջնությունում իր առաջին հանդիպումը անցկացրեց օգոստոսի 25-ին՝ Ինտեր Միլանի դեմ խաղում ։ Այս մրցաշրջանում Վրսալկոն Ջենոայի հիմնական կազմի խաղացող էր, և ակումբի կազմում անցկացրեց 23 հանդիպում ։
Սասուոլո
2014 թվականի հուլիսի 22-ին Վրսալկոն 3․5 միլիոն եվրոյի դիմաց տեղափոխվեց Սասուոլո ։ Իր դեբյուտը ակումբի կազմում նշեց 2014 թվականի օգոստոսի 31-ին՝ Կալյարիի դեմ խաղում ։ Շուտով նա դարձավ թիմի հիմնական կազմի խաղացող՝ օգնելով Սասուոլոյին իր պատմության մեջ առաջին անգամ որակավորվել Եվրոպայի Լիգային ։ Իտալական ակումբի կազմում անցկացրեց 2 մրցաշրջաններում Վրսալկոն անցկացրեց 59 հանդիպում՝ դառնալով 8 գոլային փոխանցման հեղինակ։
Ատլետիկո Մադրիդ
2016 թվականի հուլիսի 5-ին Վրսալկոն 5 տարվա պայմանագիր կնքեց Ատլետիկո Մադրիդի հետ ։ Իր դեբյուտը նշեց 2016 թվականի սեպտեմբերի 17-ին՝ Սպորտինգ Խիխոնի դեմ խաղում ։ Իր առաջին գոլը ակումբի կազմում խփեց 2016 թվականի նոյեմբերի 30-ին՝ Գիխուելոյի դեմ խաղում ։ 2018 թվականի փետրվարի 5-ին Վրսալկոն երկարաձգեց իր պայմանագիրը Ատլետիկոյի հետ մինչև 2022 թվականը   ։ Մայիսի 16-ին նա խաղադաշտ դուրս եկավ Եվրոպայի Լիգայի եզրափակչի Օլիմպիկ Մարսելի դեմ խաղում ՝ օգնելով Ատլետիկոյին հաղթել 3-0 հաշվով և նվաճել գավաթը  ։
2018 թվականի օգոստոսի 1-ին Վրսալկոն 1 տարվա վարձավճարով տեղափոխվեց Ինտեր Միլան  ։ Իր դեբյուտը նշեց օգոստոսի 26-ին՝ մեկնարկայն կազմում խաղադաշտ դուրս գալով Տորինոյի դեմ խաղում ։ Դեկտեմբերի 29-ին նա գոլային փոխանցում տվեց Կեյտա Բալդեին Էմպոլիի դեմ խաղում՝ օգնելով իր թիմին հաղթել 1-0 հաշվով ։ 2019 թվականի փետրվարին խորվաթը ծնկի վիրահատություն տարավ՝ բաց թողելով մրցաշրջանի շարունակությունը   ։ Ինտերի կազմում Վրսալկոն անցկացրեց 13 հանդիպում՝ դառնալով 2 գոլային փոխանցման հեղինակ ։
2019-20 մրցաշրջանում Վրսալկոն վերադարձավ Ատլետիկո Մադրիդ ։
Միջազգային կարիերա
Խորվաթիայի ազգային հավաքական Վրսալկոն առաջին անգամ հրավիրվեց 2010 թվականի նոյեմբերի 2-ին՝ Մալթայի դեմ խաղի համար։ Իր դեբյուտը նշեց 2011 թվականի փետրվարի 9-ին՝ Չեխիայի դեմ ընկերական խաղում ։ Վրսալկոն Խորվաթիայի կազմում մասնակցեց Եվրո 2012-ին, սակայն ոչ մի խաղում խաղադաշտ դուրս չեկավ ։ Նա մասնակցեց նաև 2014 թվականի աշխարհի առաջնությանը ՝ խաղալով ձախ պաշտպանի դիրքում։
2014 թվականի նոյեմբերի 12-ին՝ Արգենտինայի դեմ ընկերական խաղում Վրսալկոն խաղադաշտ դուրս եկավ ավագի թևկապով ՝ դառնալով Խորվաթիայի հավաքականի պատմության ամենաերիտասարդ ավագներից մեկը՝ 22 տարեկան հասակում։ Խորվաթիայի ազգային հավաքականի կազմում Վրսալկոն մասնացկեց Եվրո 2016-ին ՝ թիմի մեկնարկային կազմում խաղադաշտ դուրս գալով միայն հունիսի 21-ին՝ Իսպանիայի դեմ խաղում ։
2018 թվականի հունիսի 4-ին Վրսալկոն ընդգրկվեց Խորվաթիայի՝ աշխարհի առաջնության համար վերջնական կազմում ։ Նա թիմի մեկնարկային կազմում մասնակցեց առաջնության 7 հանդիպումներից 6-ին ՝ գոլային փոխանցման հեղինակ դառնալով կիսաեզրափակչի Անգլիայի դեմ խաղում   ։ Խորվաթիան զբաղեցրեց 2-րդ հորիզոնականը  ՝ եզրափակչում 4-2 հաշվով պարտվելով Ֆրանսիային ։
Ակումբային վիճակագրություն
2019 թվականի օգոստոսի 16-ի դրությամբ
Միջազգային վիճակագրություն
2019 թվականի օգոստոսի 16-ի դրությամբ
Ակումբային
Ատլետիկո Մադրիդ
Մաթյուրեն Վեյսիեր Լա Կրոզ
Մաթյուրեն Վեյսիեր Լա Կրոզ (ֆրանս.՝ Mathurin Veyssière de La Croze), ֆրանսիացի արևելագետ-հայագետ։ Բեռլինի համալսարանի պրոֆեսոր, պրուսական արքունի դիվանապետ։ Տիրապետել է լատիներենին, գերմաներենին, հայերենին, սեմական ու սլավոնական մի շարք լեզուների։
Շիմե Վրսալկո
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Խորվաթ ֆուտբոլիստներ Կատեգորիա:Խորվաթիայի հավաքականի ֆուտբոլիստներ Կատեգորիա:Դինամո Զագրեբի ֆուտբոլիստներ Կատեգորիա:Լոկոմոտիվայի ֆուտբոլիստներ Կատեգորիա:Ջենոայի ֆուտբոլիստներ Կատեգորիա:Սասուոլոյի ֆուտբոլիստներ Կատեգորիա:Ատլետիկո Մադրիդի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Մաթյուրեն Վեյսիեր Լա Կրոզ
Գրքեր
Լույս են տեսել Լա Կրոզի «Քրիստոնեության պատմությունը Եթովպիայում և Հայաստանում» (1739), «Գանձ լակրոզյան նամակների» (լատ., հ. 1-3, 1762-64) և այլ գործեր։ Անտիպ գիտական ժառանգության զգալի մասը նվիրված է Հայաստանի պատմությանն ու գրականությանը, հայերին։ Կազմել է «Բառարան հայ լեզվի», «Ցուցակ ազգաբանության թագավորաց հայոց Հովհաննեսիկ տեր Անվո և իշխան հայոց Մեծաց» գործերը։
Թարգմանություններ
Լատիներեն է թարգմանել Մեսրոպ Երեցի «Պատմութիւն մնացորդաց հայոց և վրաց»-ը (որը սխալմամբ վերագրվել է Ստեփանոս Օրբելյանին), Ներսես Շնորհալու «Հիսուս որդի» պոեմը, Հեթում թագավորի «Որ ծառայեալս եմ բիւր ախտից» տողով սկսվող պոեմը, քաղվածներ Առաքել Դավրիժեցու պատմությունից և այլն։ Լատիներեն է թարգմանել «Աշխարհացոյցի» «Ասիա» բաժինը։ Աստվածաշնչի հայերեն թարգմանությունը համարել է «թագուհի թարգմանութեանց»։
Ծանոթագրություններ
Կատեգորիա:Ֆրանսիացի հայագետներ Կատեգորիա:Նանտ քաղաքում ծնվածներ Կատեգորիա:Պրուսիայի գիտությունների ակադեմիայի անդամներ Կատեգորիա:Ֆրանսիացի արևելագետներ Կատեգորիա:Ֆրանսիացի գրողներ Կատեգորիա:Ֆրանսիացի գրադարանավարներ Կատեգորիա:Հայագետներ
Motorola StarTAC
Motorola StarTAC, ֆլիպ բջջային հեռախոս՝ արտադրված Մոտորոլա ընկերության կողմից։ Թողարկվել է 1996 թվականի հունվարի 3ին, եղել է առաջին ֆլիպ հեռախոսը ։ Այն հաջորդում էր MicroTac-ին որը ուներ նույն ֆլիպ տեսքը թողարկվել էր 1989 թվականին ։ MicroTac-ը ուներ ներքևում բացվող ստեղնաշար, իսկ վերևում գտնվում էր էկրանը։ Ըստ PC Wrld-ի՝ 2005 թվականին վերջին 50 տարվա լավագույն գադջեթների շարքում StarTac-ը գտնվում էր 50-ից վեցերորդ հորիզոնականում ։
StarTac-ը առաջին հեռախոսներից էր, որը այդքան ճանաչում ուներ և վաճառվել էր մոտավորապես 60 միլիոն օրինակ։
Թողարկում
Մոտորոլան StarTac-ը սկսեց կիրառել 1995 թվականից։ StarTac-ը բացվել է Հարավային Ամերիկայում 1996 թվականի հունվարի 3-ին ։ Այս ամենափոքր հեռախոսը արդեն հասանելի էր։
Մոդելների ցանկ
Անալոգային հեռախոսներ
Թվային հեռախոսներ
Ալզի
Ալզի (նաև՝ Ալզինինի, Էնզիտա), հնագույն թագավորություն և երկրամաս Հայկական լեռնաշխարհում, նրա հարավ-արևմտյան կողմում, Արածանիի ստորին հոսանքի հովտում ։
Անվան ստուգաբանություն
Ուրարտերեն Ալզի նշանակում է ժայռ։ Մի շարք ուսումնասիրողներ Ալզիի տարբերակներ Ալզինինիի, Էնզիտայի և մյուսների հնչյունական նմանությունը տեսնելով՝ այն տեղադրում են հետագայի Մեծ Հայքի Աղձնիք աշխարհի կամ Ծոփք աշխարհի Անձիտ գավառի տեղում։ Ոմանք էլ ուղիղ կապ են գտնվում նոր ժամանակների Խարբերդի շրջանի Աղվան գյուղի և Ալզիի տարբերակ «Իշվան»-ի մեջ ։
Պատմություն
Ալզին առաջին անգամ հիշատակվում է խեթական թագավոր Սուպպիլուլիումաս Ա-ի թողած արձանագրության մեջ (մ․թ․ա․ 14-րդ դար)։ Ալզին մ․թ․ա․ 13-րդ դարում նվաճվում է Ասորեստանի, մ․թ․ա․ 12-րդ դարում՝ փռյուգացիների, իսկ մ․թ․ա․ 9-րդ դարում՝ ուրարտացիների կողմից ։
Ալզին Հայկական լեռնաշխարհի ամենաուժեղ ցեղային միություններից էր․ նրա ժողովուրդները՝ սուբարիները և հայասացիները սերտ կապված էին իրար հետ, զբաղվում էին անասնապահությամբ, երկրագործությամբ, արհեստներով։ Ալզիից պղինձ և պղնձյա իրեր էին արտահանում Ասորեստան ու Եգիպտոս ։
Գրականություն
Կատեգորիա:Վանի թագավորության երկրամասեր Կատեգորիա:Նախնադարյան Հայաստան Կատեգորիա:Մերձավոր Արևելքի պատմական պետություններ
Օգսեն Միրզոյան (այլ կիրառումներ)
Օգսեն Միրզոյան անուն ազգանունով հայտնի են՝
Ստեպան Կովնիր
Կիև-Պեչորյան մայրավանքի ճորտերից, որտեղ և աշխատել է ավելի քան 60 տարի Պ. Ի. Նեելովի, Ի. Դ. Շեդելի, Ի. Դ. Գրիգորովիչ-Բարսկու ղեկավարությամբ։ Կովնիրի գործերից են՝ ուկրաինական բարոկկոյի ոճով կառուցված Կովնիրյան մասնաշենքը (1746-1772) և զանգակատներ մայրավանքում, պալատ, զանգակատուն Կիևում, Անտոնիի և Թեոդոսիի եկեղեցին զանգակատնով Վասիլկովոյում (1756-1758), եկեղեցի (1763-1767) Կիևի մոտ, Կլովյան պալատը (1754-1758, համահեղինակ)։
Ծանոթագրություններ
Կատեգորիա:Ուկրաինացի ճարտարապետներ Կատեգորիա:1695 ծնունդներ Կատեգորիա:1786 մահեր
Բալանովո (գյուղ, Օչակովի շրջան)
Բալանովո (Баланове), գյուղ Ուկրաինայի Նիկոլաևի մարզի Օչակովի շրջանում։
2001 թվականի տվյալներով Բալանովո գյուղում բնակվում էր 83 մարդ։ Բնակավայրը զբաղեցնում է 0,366 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Օչակովի շրջանի բնակավայրեր Կատեգորիա:Ուկրաինայի գյուղեր
Ներմուծման սարքեր
Ներմուծման սարք, համակարգչին կամ համակարգչային համակարգին միացված սարքն է՝ օգտագործողից կամ այլ համակարգից տեղեկատվությունը համակարգիչ տեղափոխելու համար։ Նման սարքերի օրինակներ են մկնիկը և ստեղնաշարը։ Ի հակադրություն, ելքային սարքի գործառույթն է համակարգչային համակարգից տեղեկատվություն հասցնել մարդկանց և այլ արտաքին համակարգերին ։
Ներածման սարքերը բաժանվում են հետևյալ կատեգորիաների
Համակարգչային մատնանշող մուտքային սարքերը ըստ կուրսորի կառավարման մեթոդի բաժանվում են հետևյալ կատեգորիաների.
Ներածման սարքերի տարատեսակներ
Ստեղնաշարը մնում է հիմնական և, սովորաբար, անհրաժեշտ սարքը համակարգիչ տեքստային նիշերը և հրամանների հաջորդականությունը մուտքագրելու համար։
Տես նաև
Մանիպուլյատոր (համակարգիչ)
Հայկ Բաբայան
Հայկ Հարությունի Բաբայան (դեկտեմբերի 25, 1979, Գառնի, Կոտայքի մարզ), ՀՀ Ոստիկանության զորքերի հրամանատար, ՀՀ ոստիկանության պետի տեղակալ, ՀՀ ոստիկանության խորհրդակցական մարմնի (կոլեգիա) անդամ, կոչումով գնդապետ ։
Գործունեություն
2020 թվականի նոյեմբերի 16-ին Հայաստանի նախագահի հրամանագրով նշանակվել է Հայաստանի ոստիկանության զորքերի հրամանատար, ոստիկանության պետի տեղակալ ։
Արտաքին հղումներ
Կատեգորիա:Ոստիկանություն Կատեգորիա:Հայ ոստիկաններ Կատեգորիա:Հայ զինվորականներ
Դեղին (լեռնագագաթ)
Դեղին, լեռնագագաթ Հայաստանի Տավուշի մարզի և Ադրբեջանի սահմանագլխին, Միափորի լեռների հյուսիսային ճյուղավորություններում, Ներքին Կարմիրաղբյուր գյուղից 1,5 կմ հյուսիս-արևմուտք։ Բարձրությունը՝ 1240 մետր ։
Հերկած խոպան (ֆիլմ, 1959-1961)
«Հերկած խոպան» («Поднятая целина»), «Լենֆիլմ» կինոստուդիայում 1959-1961 թվականներին ռեժիսոր Ալեքսանդր Իվանովի՝ Միխայիլ Շոլոխովի համանուն վեպի հիման վրա նկարահանված երեք սերիայից բաղկացած խորհրդային գունավոր գեղարվեստական կինոնկար։
BTS խմբի սկավառակագրություն
Ստորև բերված է հարավ-կորեական բոյ բենդի BTS-ի սկավառակագրությունը։ Նրանք թողարկել են 4 ստուդիական ալբոմ, 2 ժողովածու, 4 մինի-ալբոմ, 6 վիդեո-ալբոմ, 22 սինգլ, 26 տեսահոլովակ։
Հերկած խոպան (ֆիլմ, 1959-1961)
Ֆիլմի պրեմիերան ԽՍՀՄ-ում տեղի է ունեցել 1960 թվականի ապրիլի 27-ին (սերիա 1 և 2) և 1961 թվականի ապրիլի 29-ին (սերիա 3)։
Դեղին (լեռնագագաթ)
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Տավուշի մարզի լեռներ Կատեգորիա:Ադրբեջանի լեռնագագաթներ
Հերկած խոպան (ֆիլմ, 1959-1961)
Սյուժե
Գրեմյաչի Լոգ ստանիցա է գալիս քսանհինգհազարական կոմունիստ Դավիդովը և սկսում է կոլեկտիվացում իրականացնել։ Նրան օգնում են գյուղխորհրդի նախագահ Ռազմյոտնովը և կուսակցական բջջի քարտուղար Մակար Նագուլնովը։ Կուլակներն ու ենթակուլակները ակտիվորեն դիմադրում են այդ գործընթացին։ Կոլեկտիվացման հիմնական թշնամին՝ եսաուլ Պոլովցևը, երբեք չի հոգնում կոլտնտեսականներին վնասելուց։ Բայց կոլտնտեսականների շարքում կա նաև թաքնված թշնամի` Յակով Լուկիչ Օստրովնովը, ով նրանց շրջանում վստահություն է ստեղծել։ Գյուղացիներն անմիջապես չեն գիտակցում կոլտնտեսային կյանքի առավելությունները։ Մասնավորապես, գյուղացի Կոնդրատ Մայդաննիկովը երկար ժամանակ և ցավոտ կերպով պատռում էր պորտալարը, որը նրան կապում էր մենատնտեսության հետ, նախքան իր ամբողջ ունեցվածքով կոլտնտեսություն գալը։
BTS խմբի սկավառակագրություն
Խումբն իր ամբողջ կարիերայի ընթացքում վաճառեց սինգլների 6,8 միլլիոն և ալբոմների 2,7 միլլիոն պատճեն՝ ամբողջ աշհարհում։
Ծանոթագրություններ
Կատեգորիա:BTS Կատեգորիա:Սկավառակագրություններ
Նովոակուլաևո
Նովոակուլաևո (Новоаккулаево, Яңы Аҡҡолай), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 204 մարդ։
Վասիլևսկի (այլ կիրառումներ)
Վասիլևսկի, կարող է վերաբերել՝
Սերգեյ Օբորին
Սերգեյ Գրիգորևիչ Օբորին (Серге́й Григо́рьевич Обо́рин, ), սովետական և ռուսական ֆուտբոլիստ, դարպասապահ։ Սպորտի վարպետ։ Խաղային կարիերայի ավարտից հետո դարձել է ֆուտբոլային մարզիչ։
Կարիերա
Ունի բարձրագույն կրթություն։ «Լիսվա» սպորտային ակումբի սան է, առաջին մարզիչը Գ. Ա. Մելչակովն է։ Մեկ տարի անցկացնելով « Տուրբինա » (Նաբերեժնիե Չելնի) ակումբում՝ տեղափոխվել է Պերմի « Զվեզդա »։ Երկրի առաջնություններում անցկացրել է 448 հանդիպում, այդ թվում՝ «Զվեզդայում» (Պերմ)՝ 335:
1995 թվականին եղել է Պերմի « Ամկարի » գլխավոր մարզիչը։ Հեռացել է թիմից, որը դուրս է մնացել Պրեմիեր լիգայից, 2006 թվականի օգոստոսին (այն ժամանակ թիմը վատ արդյունքներ է ունեցել՝ թիմը չի կարողացել հաղթել առաջնության վերսկսումից հետո ոչ մի անգամ ԱԱ-2006-ի դադարից հետո), այն բանից հետո, երբ չի համաձայնել իր օգնական՝ ավագ մարզիչ Իգոր Շինկարենկոյի ազատման հետ․ ակումբի ներքին քաղաքականության որոշ ուղղություններ Օբորինին չէին բավարարում ։ 2007 թվականին (մինչև օգոստոս) մարզել է Սամարայի « Կռիլյա Սովետով » , 2008 թվականին (մայիսի 31)՝ Նովոսիբիրսկի « Սիբիր » ակումբը  ։
2019 թվականի հունիսի 12-ին մարզչական աշխատանքում երկար դադարից հետո նշանակվել է Վորոնեժի « Ֆակելի » գլխավոր մարզիչ, 2019 թվականի հոկտեմբերի 16-ին հեռացել է ակումբից ։
Նա եղել է Ռուսաստանի Պրեմիեր լիգայի պատմության մեջ առաջին մարզիչը, որը հարցազրույց է տվել խաղի ընթացքում (Մոսկվայի « Դինամոյի » դեմ արտագնա խաղում, «Ամկարն» այն ժամանակ հաղթել էր 2:1 հաշվով) ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ռուս ֆուտբոլային մարզիչներ Կատեգորիա:Ֆուտբոլի դարպասապահներ Կատեգորիա:Ամկար Պերմի ֆուտբոլիստներ Կատեգորիա:Կռիլյա Սովետովի ֆուտբոլիստներ
Վասիլիսինո (այլ կիրառումներ)
Վասիլիսինո, կարող է վերաբերել՝
Մեծ Արտենի էքստրուզիվ կոն
Մեծ Արտենի, Բնապատմական հուշարձան Հայաստանի Հանրապետությունում, որը էքստրուզիվ կոն է։ Բնության հուշարձանը գտնվում է Արագածոտնի մարզում, բնապատմական համալիր Մեծ Արտենի լեռան (2047 մ), քարեդարյան (օլիգոցեն) հասակի եզակի հնագիտական հուշարձանների գոտում։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն ։
Պատկերասրահ
Մեծ Արտենի. տեսարաններ լանջից և գագաթից
Կոլերիտ դպրոցներ
Կոլտնտեսային երիտասարդության դպրոցներ, Կոլերիտ դպրոցներ (մինչև 1930 թվականը՝ գյուղական երիտասարդության դպրոցներ [ Школа крестьянской молодёжи ] ), հանրակրթական ոչ լրիվ միջնակարգ դպրոցներ նախկին Խորհրդային Միությունում։
Ստեղծվել են 1923 թվականին, գյուղական վայրերում, առաջին աստիճանի (քառամյա) դպրոցների հիմքի վրա, եռամյա դասընթացով։ Ունեցել են որոշակիորեն ընդգծված գյուղատնտեսական թեքում։ Իրենց դասընթացով համապատասխանում էին յոթնամյա դպրոցներին։
Ըստ Հայկական սովետական հանրագիտարանի, Խորհրդային Հայաստանում կոլերիտ դպրոցներն հիմնադրվել են 1925 թվականին։ 1926-1927 թվականների ուսումնական տարում դրանց թիվը հասել է 17-ի։ 1934 թվականին Կոլերիտ դպրոցները վերածվել են ոչ լրիվ միջնակարգ (յոթնամյա) դպրոցների։
Կատեգորիա:Դպրոցներ
Նանսիի կերպարվեստի թանգարան
Նանսի կերպարվեստի թանգարան (Musée des Beaux-Arts de Nancy), Նանսիում գտնվող արվեստի թանգարան։ Ֆրանսիայի ամենահին թանգարաններից մեկն է, որը գտնվում է Նանսի Փլաս Ստանիսլաս կենտրոնական հրապարակում, 18-րդ դարի քաղաքային ճարտարապետական անսամբլի սրտում։ Համարվում է ՅՈՒՆԵՍԿՕ-ի համաշխարհային ժառանգության օբյեկտ։ Թանգարանն ունի եվրոպական նկարների մեծ հավաքածու, առանձին պատկերասրահ, նվիրված Ժան Պրուվեին և Դոմսկայա բյուրեղապակու գործարանին։
Պատմություն
Նանսիի կերպարվեստի թանգարանը ամենահներից մեկն է Ֆրանսիայում, որը հիմնադրվել է հեղափոխական դարաշրջանում։ Առաջին թանգարանային հավաքածուները կազմվել են հեղափոխության ժամանակ Ֆրանսիայից փախած հոգևորականներից և արիստոկրատական ​​դասից բռնագրավված ունեցվածքի հիման վրա։
Առաջին կայսրության ժամանակաշրջանում՝ 1801 թվականին, Լյունեվիլում Ֆրանսիայի և Ավստրիայի միջև հաշտության պայմանագրի կնքումից հետո Նապոլեոն I-ը Կենտրոնական թանգարանից (այժմ՝ Լուվր) Լոթարինգիա է բերել 30 կտավ։ Այսպիսով, Նանսիի թանգարանը ստացավ 17-րդ և 18-րդ դարերի ֆրանսիական նկարների մեծ հավաքածու։ Նույն թվականին Շապտալի հրամանագրի համաձայն կտավներն ուղարկվում են թանգարան, ինչպես նաև Ֆրանսիայի 15 այլ թանգարաններ։ Այդ կտավները ստացվել են բռնագրավված ֆրանսիական հավաքածուներից կամ Իտալիայում Նապոլեոնի նվաճումների ընթացքում։ Նանսիի Կերպարվեստի թանգարանի հավաքածուները կազմող առաջին գործերից են նաև Լոթարինգիայի դքսական ընտանիքի պատվերով ձեռք բերված հետևյալ գործերը․
Թանգարանի շենք
Շենքը, որտեղ տեղակայված է թանգարանը 1936 թվականից, կազմում է այն ճարտարապետական անսամբլի մի մասը, որը նախագծվել է 18-րդ դարի կեսերին ճարտարապետ Էմաննուել Էրեի կողմից, ով աշխատում էր Լոթարինգիայի դուքս Ստանիսլավ Լեշչինսկու արքունիքում։ Համալիրն ընդգրկված է ՅՈՒՆԵՍԿՕ-ի Համաշխարհային ժառանգության ցանկում, հիմնական ճակատը կառուցված է դասական ոճով։ Տաղավարը կառուցվել է Նանսիի հին ամրությունների   և 15-րդ դարի Օսանվիլ ամրոցի վրա, որի նկուղային հարկում գտնվող թանգարանը այժմ բաց է այցելուների համար։
1936 թվականին շենքը արդիականացվել և ընդլայնվել է ճարտարապետներ Ժակ և Միշել Անդրե եղբայրների կողմից ։ Ճարտարապետներն առաջարկել էին կողաշենքը կառուցել որպես 18-րդ դարի տաղավարի շարունակություն երկու մակարդակով։ Նրանց նախագծի կարևոր տարրը այգու կողմից ճակատն է։ Ար-դեկո ոճի կրկնակի պարուրաձև սանդուղքը, որն ամբողջությամբ պատրաստված է բետոնից, կողաշենքի առանձնահատկություններից մեկն է։
1999 թվականի փետրվարին բացվել է նոր ժամանակակից կցակառույցը, որը նախագծվել է Լորան Բոդուեն գործակալության կողմից։ Դա կրկնապատկել է թանգարանի ցուցահանդեսային հրապարակի տարածքը, ավելացել է նաև հանդիսասրահը։ 2001 թվականին կառուցվել է գրաֆիկայի պատկերասրահը, ավելի քան 15 հազար ցուցանմուշներից բաղկացած նոր հավաքածուի համար, որը թանգարանին է փոխանցվել ֆրանսիական արվեստի պատմաբան և կոլեկցիոներ Ժակ Թյուիերի կողմից (1928-2011), որը կրում էր Ժակ և Գայ Թյուերների անունները ։
2000 թվականին շվեյցարացի նկարիչ Ֆելիչե Վարինին թանգարանում ստեղծել է «Յոթ սկավառակներով փորագրված նարնջագույն էլիպս» անամորֆոզ ինստալյացիան, որը տեսանելի էր մի քանի հարկերից։ 2002 թվականին տեղադրվել է «Լամուրի հիշատակին» նվիրված կոնստրուկցիան, որը ստեղծվել է ֆրանսիացի քանդակագործ Ֆրանսուա Մորելլեի կողմից։ Այդ ստեղծագործությունը, որը երևում էր Պլաս Ստանիսլասից, իրենից ներկայացնում էր մեծ հորիզոնական սպիտակ ուղղանկյուն յուրաքանչյուր անկյունում նեոնային լույսերով և անկյուններում դեղին պարուրազարդերով, որոնք հիշեցնում են Պլաս Ստանիսլասի մետաղական դարպասների պարուրազարդերը, որոնք ստեղծվել էին Ժան Լամուրի կողմից 18-րդ դարում ։
Թանգարանի նկուղային հարկը (-1) զբաղեցնում էր Տան ապակու գործարանին, ինչպես նաև գրաֆիկային կամ ասիական արվեստին նվիրված պատկերասրահը։ 18-րդ դարի հիմնական տաղավարում ժամանակագրական կարգով ցուցադրվում է գեղանկարչական արվեսի մեծ հավաքածու։
Հավաքածու
Թանգարանում ներկայացված են Պիետրո Պերուջինոյի,  Տինտորետտոյի, Յան Բրեյգել Կրտսերի, Կարավաջոյի, Ժորժ դը Լատուրի, Շառլ լը Բրենի, Խոսե դե Ռիբերայի, Պիտեր Պաուլ Ռուբենսի, Կլոդ Լորենի, Լուկա Ջորդանոյի, Ֆրանսուա Բուշեի, Էժեն Դելակրուայի, Էդուարդ Մանեի, Կլոդ Մոնեի, Պոլ Սինյակի, Ամեդեո Մոդիլիանիի, Պաբլո Պիկասոյի, Ռաուլ Դյուֆիի, Կոնստանս Մայերի աշխատանքները։
Արտաքին հղումներ
Կատեգորիա:1793 հիմնադրումներ Ֆրանսիայում Կատեգորիա:Ֆրանսիայի պատկերասրահներ Կատեգորիա:1793 հիմնադրված թանգարաններ
Երևանք
Երևանք, լեռնագագաթ Հայաստանի Տավուշի մարզի և Ադրբեջանի սահմանագլխին, Հասրիկի լեռներում, Այգեձոր գյուղից 5,5 կմ հարավ-արևմուտք։ Բարձրությունը 1634 մ է ։
Գեորգի Խոմիզուրի
Գեորգի Պավլովիչ Խոմիզուրի, երկրաբանության պատմության և քաղաքացիական պատմության ռուս և հայազգի մասնագետ։ Երկրաբանա-հանքաբանական գիտությունների դոկտոր «Գիտության և տեխնիկայի պատմություն» մասնագիտությամբ (2000)։ Հայտնի է որպես պատմական և լրագրողական աշխատությունների հեղինակ, նախկին սամիզդատական և Դուբավլագի քաղբանտարկյալ։
Կենսագրություն
Գեորգի Խոմիզուրին ծնվել է 1942 թվականի փետրվարի 9-ին, Բաքվում, երկրաբան-նավթագործ Պավել Իովիչի ընտանիքում (հունիսի 25 (հուլիսի 8), 1903 - 14 ապրիլի, 1968), որի եղբայր Նիկոլայը (1907-1991) արժանացել է Ստալինյան մրցանակի (1951) Մոնղոլիայում անագաքարի հանքավայրի բացման և արդյունաբերական յուրացման համար։ Նրա պապը՝ Իով Խոմիզուրին (1880-1918), դարբին էր Գորիի գավառի Մեջրիսխևի գյուղում։ Մանկությունն անցել է Սախալին կղզու հյուսիսում, որտեղ հայրն աշխատել է «Դալնեֆտեռազվեդկա» տրեստում։
Կրթություն
1953 թվականին ավարտել է Սախալինի Օխա քաղաքի տարրական դպրոցը, 1959 թվականին` Մոսկվայի թիվ 644 միջնակարգ դպրոցը։ 1960-1965 թվականներին սովորել է Մոսկվայի նավթային ինստիտուտի երկրաբանահետախուզական ֆակուլտետում (հետագայում այն վերանվանվել է գազանավթային երկրաբանության, երկրաֆիզիկայի և երկրաքիմիայի ֆակուլտետ)։ Ուսման ընթացքում պրակտիկան անցկացրել է Ուխտայի տարածքային երկրաբանական վարչությունում (1962), ԽՍՀՄ ԳԱ (1963) Գիտությունների ակադեմիայի նստվածքային օգտակար հանածոների լաբորատորիայում, ինչպես նաև Կենտրոնական և Արևմտյան Ղազախստանում և Ալթայում (Ուսկինսկի մանգանի հանքավայրում)։ Ինստիտուտն ավարտելուց հետո նա ստացել է «Երկրաբանություն, նավթի ու գազի հանքավայրերի հետախուզում» մասնագիտություն ։
Երկրաբանություն
1966 թվականին, ինստիտուտից հետո, վերադարձել է աշխատանքի ՀԳՀԵՆԻ՝ որպես երկրաբան արդյունաբերական պաշարների բաժնում։ 1973 թվականից աշխատել է ԽՍՀՄ ԳԱ երկրաբանական ինստիտուտում (ԵԻՆ), նախ որպես «Վերին մինչքեմբրիայի շերտագիտության» բաժանմունքի ավագ լաբորանտ, ապա` Երկրաբանության պատմության լաբորատորիայի կրտսեր գիտաշխատող (1973-1979)։ Միաժամանակ եղել է «Գիտություն» հրատարակչության (1973-1979) արտահաստիքային խմբագիր, երկրաբանության բնագավառում խորհրդա-գերմանական կապերի պատմության վերաբերյալ խորհրդա-գերմանական սիմպոզիումի անցկացման կազմկոմիտեի գիտական քարտուղար (1974-1975)։ 1979 թվականին տեղափոխվել է Երևան, որտեղ աշխատել է որպես Հայկական ԽՍՀ Գիտությունների ակադեմիայի երկրաբանական գիտությունների ինստիտուտի փորձարարական երկրաբանության լաբորատորիայի ավագ գիտաշխատող։
Երկրաբանության պատմություն
1971-1972 թվականներին աշխատել է ԽՍՀՄ ԳԱ երկրաբանության ինստիտուտի երկրաբանության և աշխարհագրության պատմության բաժնի ավագ գիտական և տեխնիկական աշխատող։ 1972 թվականին պաշտպանել է ատենախոսություն՝ «Գեոսինկլինալի հասկացությունը Ռուսաստանի երկրաբանների աշխատություններում (պատմական վերլուծություն)» թեմայով՝ երկրաբանական և հանքարդյունաբերական գիտությունների թեկնածուի աստիճանի համար («Գիտության և տեխնիկայի պատմություն» մասնագիտության գծով)։
1989-1992 թվականներին եղել է ՀԽՍՀ Գիտությունների ակադեմիայի երկրաբանական գիտությունների ինստիտուտում ԽՍՀՄ երկրաբանական հետազոտությունների հանձնաժողովի (ԵՀՀ) խմբի ղեկավար։ 2001-2015 թվականներին աշխատել է ՌԳԱ Վ. Ի. Վերնանդսկու անվան պետական երկրաբանական թանգարանի երկրաբանության պատմության բաժնի առաջատար գիտաշխատող։ Զբաղվել է բնագիտության, երկրաբանության և հանքարդյունաբերության պատմության վերաբերյալ փաստաթղթերի մշակման աշխատանքներով։ Նա կազմել է երկրաբանների գիտական կենսագրություններ և մատենագրություններ։ Նա հայտնի է որպես Խորհրդային մեծ հանրագիտարանի երրորդ հրատարակության երկրաբանության պատմության 14 հոդվածների և Ռուսական մեծ հանրագիտարանի 141 հոդվածների հեղինակ (2005-2015) ։ 2015 թվականին աշխատել է ՌԳԱ ԵԻՆ-ում։
Հրապարակախոսություն
1961 թվականին Խոմիզուրինը ինստիտուտի թերթում հրապարակել է իր առաջին հոդվածը` «Հանուն նավթագործ կադրերի»։ Ավելի ուշ աշխատել է որպես խմբագրական կոլեգիայի անդամ և այդ թերթի գլխավոր խմբագրի տեղակալ (1963-1964)։ 1994-1996 թվականներին եղել է Հայաստանի անկախ լրատվական գործակալության «Նոյյան Տապան»-ի գլխավոր թղթակիցը։
ԽՍՀՄ քաղաքացիական պատմություն
Խոմիզուրին մանկուց հետաքրքրվում էր ԽՍՀՄ պատմությամբ և այդ թեմայով նյութեր էր հավաքում։ 1972 թվականից սկսած նա գրամեքենայով ակտիվորեն վերատպում և տարածում էր «հակախորհրդային գրականություն»։ Օրինակ՝ «Ընթացիկ իրադարձությունների տարեգրություն», «Մարդու իրավունքների համընդհանուր հռչակագիր», մարդու իրավապաշտպանական այլ փաստաթղթեր և հետևյալ հեղինակների ստեղծագործությունները`
Խոմիզուրիի հաշվարկներով 10 տարվա ընթացքում իր կողմից տպվել և տարածվել է (ներառյալ իր հետազոտությունը՝ «Էռնեստ Գարաև» կեղծանվան ներքո) ավելի քան 30 հազար էջ ։
1979 թվականին տեղափոխվել է Երևան ։ 1982 թվականի փետրվարի 9-ին Խոմիզուրին Երևանում նշեց իր քառասունամյակը, որի ընթացքում տեղադրել էր զավեշտական պաստառ. «Ավելի լավ է տարեկան 40 անգամ, քան 40 տարին մեկ»։ Կատակը «հաջողվեց», 1982 թվականի նոյեմբերի 10-ին նրան ձերբակալեցին «հակախորհրդային ագիտացիայի  և քարոզչության» մեղադրանքներով և բանտարկվեց ՊԱԿ-ի երևանյան մեկուսարանում։ 1983 թվականին նրան դատապարտեցին 6 տարվա հարկադիր աշխատանքի խիստ ռեժիմի գաղութում և 3 տարվա աքսորի։ Համաձայն ՀԽՍՀ քրեական օրենսգրքի 65-րդ հոդվածի 1-ին մասի (որը համապատասխանում էր ՌՍՖՍՀ Քրեական օրենսգրքի 70-րդ հոդվածին, իսկ նախկինում՝ 58-րդ հոդվածին) - «Հակախորհրդային գրականության տպագրության, պահեստավորման և տարածման՝ խորհրդային  իշխանությունը խարխլելու և թուլացնելու նպատակով»։
1983 թվականի հունիսի 22-ին կայացվեց դատավճիռ, որտեղ նշվում էր `
Գործով վկաներ Ս. Ա. Կուրենկովը, Վ. Ա. Լեգլերը, Օ. Ա. Գրիգորյանը, Լ. Գ. Ակոպյանը «ցուցմունք են տվել» այն մասին, որ իրենք «ամբաստանյալից» ստացել են ոչ պաշտոնապես հրատարակված հակախորհրդային բովանդակությամբ գրականություն։
«Գործում» առանձին նշվում է, որ.
1983-1987 թվականները նա անցկացրել է Մորդովիայի գաղութում (Դուբրավլագ; Ժ/Խ 385 3/5): «Վերակառուցման» տարիներին նա ազատ է արձակվում (ԽՍՀՄ 140 այլ քաղբանտարկյալների հետ միասին) ԽՍՀՄ Գերագույն Խորհրդի նախագահության 1987 թվականի փետրվարի 10-ի հրամանագրով ։
1990 թվականի մայիսի 28-ին Խոմիզուրին ռեաբիլիտացիայի ենթարկվեց, և որոշման մեջ մասնավորապես ասվում էր`
2000-ականների սկզբից Խոմիզուրին իր ազատ ժամանակը նվիրել է խորհրդային երկրաբանների և հանքարդյունաբերության մասնագետների նկատմամբ բռնաճնշումների թեմայով նյութերի ուսումնասիրությանը։ 2008 թվականին հրատարակել է «Ահաբեկչություն ԽՍՀՄ-ում, ընդդեմ երկրաբանների։ Մաս 1 (1917-1936)» գիրքը ։
Մատենագիտություն
Գիտական աշխատանքների հեղինակ և խմբագիր է, այդ թվում` Հիմնական հոդվածներ
Абих В. Г., Абрамович М. В., Абу-Ль-Фида И., Адушкин В. В., Амалицкий В. П., Андре С., Андрусов Н. И., Арган Э. Арский Ю. М., Архангельский А. Д., Афанасьев Г. Д., Баклунд Х. Г., Барабанов В. Ф., Барбот Де Марни Н. П., Барранд Й., Барсуков В. Л., Барт Т., Батурин В. П., Бекке Ф., Белевцев Я. Н., Белоусов В. В., Белянкин Д. С., Беммелен Р. В. Ван, Бертран М.-А., Бетехтин А. Г., Билибин Ю. А., Богатиков О. А., Богданович К., Болдырев А. К., Бородаевская М. Б., Боуи У., Боуэн Н., Брёггер В., Брод И. О., Броньяр А., Бубнов С. Н., Бух Х. Л. Фон, Бухер У., Варсанофьева В. А., Вассоевич Н. Б., Вейс Х. С., Влодавец В. И., Гарецкий Р. Г., Гольдин С. В., Гофф К., Грамберг И. С., Грэбо А., Гутенберг Б., Дмитриевский А. Н., Добрецов Н. Л., Домейко И., Еремеев П. В., Жамойда А. И., Жариков В. А., Жемчужников Ю. А., Зоненшайн Л. П., Зоубек В., Иванов С. Н., Кайё Л., Кей М., Кобер Л., Конторович А. Э., Кориковский С. П., Костов И., Котульский В. К., Красный Л. И., Кратц К. О., Крейтер В. М., Кремс А. Я., Кронстедт А., Кудрявцев Н. А., Кузнецов Е. А., Кузьмин М. И., Кулик Л. А., Лабунцов А. Н., Лавёров Н. П., Лакруа А., Ланге О. К., Лебедев П. И., Леман И. Г., Леонов Ю. Г., Летников Ф. А., Ли Сыгуан, Линдгрен В., Лисицын А. П., Личков Б. Л., Логачёв Н. А., Лодочников В. Н., Лоне Л., Лукашевич Ю., Лутугин Л. И., Лучицкий В. И., Лучицкий И. В., Мазарович А. Н., Маракушев А. А., Марфунин А. С., Матвеев А. К., Международный Союз Геологических Наук, Меннер В. В., Милановский Е. В., Милановский Е. Е., Миронов С. И., Мирчинк Г. Ф., Митрофанов Г. П., Мишель-Леви О., Моисеенко В. Г., Муратов М. В., Мушкетов Д. И., Мушкетов И. В., Мэрчисон Р., Наливкин В. Д., Наливкин Д. В., Неймайр М., Ненадкевич К. А., Николаев В. А., Николаев Н. И., Обручев В. А., Обуэн Ж., Овчинников Л. Н., Ог Э., Одинцов М. М., Ог В. И., Павловский Е. В., Паффенгольц К. Н., Пейве А. В., Пенк А., Пенк В., Перельман А. И., Перчук Л. Л., Поляков Г. В., Попугаева Л. А., Пустовалов Л. В., Пущаровский Д. Ю., Пущаровский Ю. М., Разумовский Г. К., Ревердатто В. В., Рингвуд А. Э., Роджерс Д., Ронов А. Б., Рундквист Д. В., Рябчиков И. Д.
Արտաքին հղումներ
Կատեգորիա:Խորհրդային երկրաբաններ Կատեգորիա:Հայ երկրաբաններ Կատեգորիա:Հայաստանի քաղբանտարկյալներ Կատեգորիա:ԽՍՀՄ քաղբանտարկյալներ Կատեգորիա:Երկրաբանա-հանքաբանական գիտությունների դոկտորներ Կատեգորիա:Հայ գիտնականներ
Վասինո (այլ կիրառումներ)
Վասինո, կարող է վերաբերել՝
Աղվեսի քար
Աղվեսի քար, վայր ՀԽՍՀ Գուգարքի շրջանի Անտառամուտ գյուղի մոտ, Նավերի ձոր հանդամասում։ Այդտեղ կան հին բերդի ավերակներ ։
Ծանոթագրություններ
Կատեգորիա:Հայաստանի աշխարհագրություն
Վաղշեն
Վաղշեն, գյուղ Արևմտյան Հայաստանում, Խարբերդի վիլայեթի Ակնի գավառակում ։
Աշխարհագրություն
Գտնվում էր ջրառատ և այգեվետ վայրում։ Գյուղի մեջ կային 30 աղբյուրներ։
Պատմություն
Գյուղն ավերվել, հայ բնակչություն կոտորվել կամ բռնությամբ մուսուլմանացվել է 1895 թվականի ջարդերի և 1915 թվականի Մեծ եղեռնի ժամանակ։
Բնակչություն
XX դարի սկզբին ուներ 55 տուն՝ 250 հայ և թուրք բնակիչ։
Պատմամշակութային կառույցներ
Վաղշենն ուներ 1834 թվականին կառուցված հայկական եկեղեցի։ Գյուղի մոտակայքում կային մի քանի ավերված վանքեր, որից մեկը կոչվում էր Ս. Թորոս։
Կրթություն
Գյուղում գործում էր հայկական վարժարան ։
Ծանոթագրություններ
Կատեգորիա:Արևմտյան Հայաստանի գյուղեր
Երևյալ
Երևյալ, հանդ Հայաստանի Տավուշի մարզի Տավուշ գետի հովտի աջափնյակում, Վերին Կարմիրաղբյուր գյուղից 3 կմ հյուսիս։
Գրականություն
Կատեգորիա:Տավուշի մարզի աշխարհագրություն
Շիշկովցի (գյուղ, Նովոսելիցայի շրջան)
Շիշկովցի (Шишківці), գյուղ Ուկրաինայի Չեռնովցիի մարզի Նովոսելիցայի շրջանում։
2001 թվականի տվյալներով Շիշկովցի գյուղում բնակվում էր 371 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Նովոսելիցայի շրջանի բնակավայրեր Կատեգորիա:Ուկրաինայի գյուղեր
Սուխմու
Սուխմու (նաև՝ Սուխնու, Ցուխմա, Սուխմե, Զուխմա, Սուխմի, Սուխնի, Զուխմե, Ծուխմա, Նեմմե, Նիմմե, Նիմմի, Նիմնի, Տումե, Տումմե, Տումմի, Տումնի), հնագույն երկրամաս Հայկական լեռնաշխարհում՝ Վանի թագավորությունում ։
Պատմություն
Սուխմուն հիշատակվում է մ․թ․ա․ 14-13-րդ դարերում, հեթական և ասորեստանյան արձանագրություններում։ Ճշգրիտ տեղադրությունն անորոշ է։ Ուսումնասիրողների մեծ մասը երկրամասը տեղադրում Կարինի և Բալուի միջև՝ Հաշտյանք, Բալահովիտ, Անձիտ գավառների տեղում։ Նիկողայոս Ադոնցը Սուխմուն համարում է Դայանի երկրամասի մի շրջանը։ Ոմանք գտնում են, որ վրացերենում Հայաստանի Սոմխեթի և հայերի սոմեխի անվանումները ծագում են Սումխուի Սուխմի և Սուխմա ձևերից ։
Ծանոթագրություններ
Կատեգորիա:Վանի թագավորության երկրամասեր Կատեգորիա:Նախնադարյան Հայաստան
(7554) Ջոնսպենսեր
(7554) Ջոնսպենսեր (Johnspencer), աստերոիդ աստերոիդների հիմնական գոտում։ Հայտնաբերվել է 1981 թվականի ապրիլի 5-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 3,141797 ա. մ., առավելագույնը մոտենում է 2,3021 ա. մ. հեռավորության վրա և հեռանում 3,9814 ա. մ. ։ Արեգակի շուրջ մեկ ամբողջական պտույտ է կատարում 2034,07 երկրային օրվա ընթացքում, իր ուղեծրով շարժվելով միջինում 0,176985 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,7° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ